b'\n_START_ARTICLE_\nAmir Khan\n_START_SECTION_\nAmat\xc3\xb6\xc3\xb6riura\n_START_PARAGRAPH_\nKhan oli liian nuori osallistuakseen Yhdistyneen kuningaskunnan mestaruuskilpailuihin ennen 2004 Ateenan olympialaisia. Britannian olympiakomitea l\xc3\xa4hetti h\xc3\xa4net olympiakarsintaturnaukseen Bulgariaan, jossa h\xc3\xa4n voitti sarjansa. Monet pelk\xc3\xa4siv\xc3\xa4t Khanin loikkaavan Pakistanin tai Yhdysvaltain joukkueeseen. Vasta 17-vuotias Khan ylitti kaikki ennakko-odotukset Ateenassa, jossa h\xc3\xa4n saavutti hopeaa h\xc3\xa4vi\xc3\xa4m\xc3\xa4ll\xc3\xa4 loppuottelussa Kuuban 33-vuotiaalle Mario C\xc3\xa9sar Kindel\xc3\xa1n Mesalle. Ennen Ateenaa Khan oli ehtinyt otella vain seitsem\xc3\xa4n miesten amat\xc3\xb6\xc3\xb6riottelua.\n_START_SECTION_\nAmmattilaisura\n_START_PARAGRAPH_\nVuonna 2005 Khan siirtyi ammattilaiseksi. Viimeisess\xc3\xa4 amat\xc3\xb6\xc3\xb6riottelussaan h\xc3\xa4n kohtasi olympiavoittaja Kindelanin uudestaan ja voitti t\xc3\xa4m\xc3\xa4n. Ensimm\xc3\xa4isess\xc3\xa4 ammattilaisottelussaan h\xc3\xa4n tyrm\xc3\xa4si David Baileyn ensimm\xc3\xa4isess\xc3\xa4 er\xc3\xa4ss\xc3\xa4. Hein\xc3\xa4kuussa 2007 Khan voitti Kansainyhteis\xc3\xb6n mestaruuden Willie Limondia vastaan ja on sittemmin puolustanut titteli\xc3\xa4\xc3\xa4n nelj\xc3\xa4sti. Huhtikuussa 2008 h\xc3\xa4n voitti Martin Kristjansenin WBO:n intercontintental-titteliottelussa, jonka voittaja p\xc3\xa4\xc3\xa4sisi maailmanmestaruusotteluun. Syyskuun alussa k\xc3\xa4ydyss\xc3\xa4 intercontinental-ottelussa Khanin ura koki kuitenkin kolauksen, kun Breidis Prescott tyrm\xc3\xa4si h\xc3\xa4net ensimm\xc3\xa4isess\xc3\xa4 er\xc3\xa4ss\xc3\xa4._NEWLINE_Khan jatkoi uraansa ja kohtasi Oisin Faganin voittaen t\xc3\xa4m\xc3\xa4n toisessa er\xc3\xa4ss\xc3\xa4 teknisell\xc3\xa4 tyrm\xc3\xa4yksell\xc3\xa4 t\xc3\xa4m\xc3\xa4n nilkan murruttua.  Voiton my\xc3\xb6t\xc3\xa4 Khanista tuli WBA liiton v\xc3\xa4liaikainen mestari._NEWLINE_Vuoden 2009 maaliskuussa Khan puolusti menestyksekk\xc3\xa4\xc3\xa4sti WBA-liiton vy\xc3\xb6t\xc3\xa4\xc3\xa4n Marco Antonio Barreraa vastaan. Ottelu p\xc3\xa4\xc3\xa4ttyi viidenness\xc3\xa4 er\xc3\xa4ss\xc3\xa4 Khanin voittoon Barreran silm\xc3\xa4kulmassa ja kasvoissa olleiden haavojen vuoksi._NEWLINE_Vuoden 2009 hein\xc3\xa4kuussa Khan nousi painoluokkaa yl\xc3\xb6sp\xc3\xa4in ylemp\xc3\xa4\xc3\xa4n kevytsarjaan ja kohtasi Andri Kotelnikin WBO-liiton maailmanmestaruusottelussa. Kamppailu p\xc3\xa4\xc3\xa4ttyi Khanin voittoon kaikin tuomari\xc3\xa4\xc3\xa4nin. Khan puolusti mestaruuttaan saman vuoden joulukuussa ensimm\xc3\xa4isen er\xc3\xa4n teknisell\xc3\xa4 tyrm\xc3\xa4yksell\xc3\xa4 Dmitriy Salitasta. 15. toukokuuta 2010 Khan puolusti mestaruuttaan Paul Malignaggia vastaan ja voitti ottelun teknisell\xc3\xa4 tyrm\xc3\xa4yksell\xc3\xa4 11. er\xc3\xa4ss\xc3\xa4.'